18 augustus 2016 11:43 | Rik Sanders | 0
Dit artikel is afkomstig van Computable.nl (https://www.computable.nl/artikel/5819539). © Jaarbeurs IT Media. Die Camembert van Melkterte | Annelien Pienaar
Hierdie unieke Melktert bak met sy eie korsie, gevul met ‘n dekadente crème caramel vulsel, afgerond met ‘n randjie wat jou vertel hierdie is ‘n melktert met inbors, is enig in sy soort. Ek wil my verstout en sê dat hierdie melktert die Camembert van Melkterte is.
Melktert is so sinoniem met die Afrikaner volkie van my. Ek dink ek sal sommer elke week Melktertdag vier as ek kon. Vir manlief se 50ste verjaardag het ek besluit om hom te bederf met ‘n unieke melktert. Groot was my verbasing toe my eksperiment 100% slaag en nie nog skaafwerk nodig gehad het. Kom ons begin!
4 Jumbo eiers, geskei
¼ t kremetart om eierwitte mee styf te klits
200 g wit suiker
125 g botter (moet botter wees, gesout is reg)
70 g koekmeel, gesif
50 g mielieblom, gesif (maizena)
400 ml volroom melk
100 ml room of (as variasie het ek klapper room gebruik en ‘n ongelooflike smaak gekry!)
Voorverhit oond na 150 ℃. Smeer ‘n ronde koekpan van 25 cm deursnit met koekpansmeer uit en plaas eenkant. Kry ‘n oondpan waarin die koekpan gemaklik sal pas.
Smelt botter en hou eenkant om aft e koel. Verhit melk en room in mikrogolf vir 2 minute en laat afkoel.
Klits eiergele en suiker saam vir 3 minute en klits in ‘n dunstraaltjie die botter by.
Sif die koekmeel, mielieblom en sout saam en meng goed met die eiermengsel en voeg die melk by en vou in.
Klits die eierwit met kremetart tot stywe punt stadium, vou in beslag. Jy sal sien die beslag is nou baie loperig en die eierwitte is half skuimend bo-op en wil nie mooi inmeng nie, asof dit weer opstyg na bo. Dit is juis hier wat jy nie moet kommer en te veel moet meng nie. As die streperigheid verdwyn, giet dan in gesmeerde pan.
Die pan gaan tot bo vol wees. Moenie kommer dit sal nie oorkook nie.
Kook ‘n ketel met water en giet die kokende water in die oondpan. Plaas die koekpan met beslag in die oondpan en bak dan vir 1h – 1 1/2h minute by 150 ℃.
Sodra die koek gaar is, verwyder uit die waterbad en laat goed afkoel by kamertemperatuur. Plaas dan in koekpan in yskas oornag of vir 4 ure om ferm te word en te set.
Plaas die koekbord bo-op die pan en keer die tert uit. Versier met kaneel en geniet.
Hoeveelheid: 12 snye
Annelien	2018-03-04T06:56:19+00:00	0 Comments
Melkbrood met heilsame Groentesop
Pavlova uit die BKT TV reeks
Aartappel pasteideeg met Lamsvleisvulsel en Knoffelroom sous
Seël en instandhouding van Gietyster produkte
May 27th, 2018 | 4 Comments
Emalje mengbak (groot) R145.00
Emalje mengbak (klein) R75.00
RESEP ARGIEWE | RECIPE ARCHIVES Select Month June 2018 May 2018 April 2018 March 2018 February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 January 2015
Wonderlik, ek kan nie wag om te sien wat julle maak.
Jy moet alles verdubbel anders is die poeding koekerig en droog binne.…
Annelien, Kan ek die malvapoeding net so verdubbel? Die sous seker net…